Diari Oficial de la Generalitat Valenciana


Sumari del DOGV 8808, del 11-05-2020 (2020/3278)

RESOLUCIÓ de 4 de maig de 2020, de la Conselleria d'Economia Sostenible, Sectors Productius, Comerç i Treball, per la qual es modifica la Resolució de 23 de desembre de 2019, per la qual s'efectua la convocatòria anticipada de les ajudes de suport a la promoció exterior de la Comunitat Valenciana per a l'exercici 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3278


Data del document
:   04-05-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 4 de maig de 2020, de la Conselleria d'Economia Sostenible, Sectors Productius, Comerç i Treball, per la qual es modifica la Resolució de 23 de desembre de 2019, per la qual s'efectua la convocatòria anticipada de les ajudes de suport a la promoció exterior de la Comunitat Valenciana per a l'exercici 2020. [2020/3278]  
  
El brot de Covid-19, a més de ser una greu emergència de salut pública per a la ciutadania, ha suposat també una gran pertorbació de les economies mundials que estan veient com, d'una banda, s'interrompen les cadenes de subministrament, i per una altra, es produeix un menor consum.  
L'efecte negatiu sobre l'activitat de les empreses valencianes, amb una forta vocació exportadora, i la impossibilitat de realitzar actuacions de promoció exterior de manera presencial pel tancament de fronteres, comporten la necessitat d'adoptar mesures que pal·lien aquests efectes.  
  
Per això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte  
L'objecte de la present resolució és modificar la Resolució de 23 de desembre de 2019, per la qual s'efectua la convocatòria anticipada de les ajudes de suport a la promoció exterior de la Comunitat Valenciana per a l'exercici 2020.  
  
Segon. Accions susceptibles de suport i despeses subvencionables  
Tindran la consideració d'accions susceptibles de suport les establides en la mencionada resolució tot eliminant el límit als imports màxims subvencionables en totes les accions en les quals s'establia.  
  
Tercer. Sol·licituds ja presentades  
En les sol·licituds presentades amb anterioritat a la publicació d'aquesta resolució de modificació s'eliminaran d'ofici els límits als imports màxims subvencionables. No obstant això, si les empreses sol·licitants ho consideren oportú, podran modificar de forma telemàtica la seua sol·licitud presentant un nou projecte d'actuació i la documentació justificativa corresponent.  
  
Contra la present resolució es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que s'estableix en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del conseller d'Economia Sostenible, Sectors Productius, Comerç i Treball, en el termini d'un mes comptat des de l'endemà de la publicació, d'acord amb el que es disposa en la legislació bàsica de procediment administratiu.  
  
València, 4 de maig de 2020.- El conseller d'Economia Sostenible, Sectors Productius, Comerç i Treball, Rafael Climent González.